google/wiki40b huggingface dataset:
Šiaulių SG-FA

Istorija

Klubo užuomazgos yra Šiaulių Futbolo akademijos įkūrimas.

2015

2015 dalyvavo Pirmos lygos pirmenybėse, pateko į keturių stipriausiųjų komandų grupę.

2016

2016 metais susijungė Akmenės SC merginų komanda bei Šiaulių sporto gimnazijos ir Šiaulių futbolo akademijos ekipos. 
2016 m. šis jungtinis klubas dalyvavo Moterų futbolo A lygos čempionate bei kituose LMFA organizuojamuose futbolo turnyruose.
Jungtinė Šiaulių krašto merginų komanda, taip save 2016 m. pristatydavo ekipa. Ankstesniais metais Akmenės SC merginų futbolo komanda dalyvavo pirmenybėse kaip savarankiška komanda, o 2016 m. susijungė su Šiaulių futbolo akademijos auklėtinių ekipa. Kartais namų rungtynes žaisdavo Naujosios Akmenės stadione.

2017 – iki šiol

2017 m. šiame projekte nebedalyvavo Naujosios Akmenės atstovai. Klubas atstovavo Šiaulių sporto gimnaziją ir Šiaulių futbolo akademiją. 
2018 m. užimta ketvirta vieta pirmenybėse.
2019 m. dalyvavo Aukščiausioje moterų lygoje.

Logotipas

Ekipa naudoja Šiaulių futbolo akademijos logotipą.
Islandijos futbolo varžybos 1965 m.

„Auksinės“ rungtynės

Papildomos rungtynės: KR Reykjavik – IA Akranes 2-1
Howie B

Howard Bernstein (žinomas kaip Howie B, g. 1963 m. kovo 2 d. Glazge, Škotijoj) – muzikantas ir prodiuseris, kuris yra dirbęs su tokiais atlikėjais kaip Björk, U2, Elisa, Brian Eno, Tricky ir kitais.
Trasa Brands Hatch

Istorija

Trasa įkurta 1926. 1959 trasa buvo rekonstruota Formulės 1 lenktynėms, tačiau tik 1964 čia įvyko Didžiosios Britanijos Grand Prix. Ilgainiui trasa tapo pavojinga ir užsirekomendavo kaip nesaugi. 1971 dėl šios priežasties buvo modifikuota. Pagal susitarimą šioje trasoje nuo 1964 GP poriniais metais vykdavo Brands Hatch trasoje, o neporiniais Silverstone trasoje iki pat 1986.

Adresas

Fawkham

Longfield

Kent

DA3 8NG

Great-Brittain
Vladislovas Jelskis

Biografija

Lietuvos bajorų Jelskių giminės atstovas, herbo „Pielesz“ savininkas.
1756 metais kartu su Valkavislo seniūnu Jonu Masalskiu buvo pasiuntiniu į seimą nuo Gardino pavieto.

Šeima

Santuokoje su Elena Bžostovska turėjo sūnus: Juozapą, Pranciškų, Stanislovą, Konstantiną
RKS Garbarnia Kraków

Istorija

Klubo ištakos siekia 1921 m., kai buvo įkurtas klubas Lauda. 1924 m. pervadintas Garbarnia.
1931 m. tapo šalies čempionais.
2017/2018 m. sezone III pakopoje buvo ketvirti. Dėl patekimo į Pirmą lygą kovojo pereinamosiose rungtynėse ir nugalėję varžovus pateko į Pirmą lygą.
2018/19 m. sezone Pirmoje lygoje liko paskutinėje (18.) vietoje ir iškrito į Antrą lygą.
Terence Young

Biografija

Terensas Jangas gimė policijos komisaro šeimoje Šanchajuje. Vėliau, jiems grįžus į Britaniją, studijavo „St. Catherine“ koledže bei Kembridžo universitete. Antrojo pasaulinio karo metu jis tarnavo tankų dalinyje ir dalyvavo kovos veiksmuose Olandijoje. Čia, mūšyje prie Arnhemo, jis buvo sužeistas ir pateko į ligoninę, kur susipažino su 16-mete savanore Audrey Heenstra. 1967 m. jiedu vėl susitiko, tik jau kino aikštelėje, kuriant juostą „Wait Until Dark“, kurioje buvusi slaugytoja, jau išgarsėjusi kaip Audrey Hepburn, atliko pagrindinį vaidmenį.
Darbuotis kino industrijoje Jangas pradėjo ketvirtojo dešimtmečio pabaigoje kaip scenarijų autorius. Po karo, jis toliau tęsė šį darbą, o 1948 m. debiutavo kaip režisierius filmu „Corridor of Mirrors“ (jis tapo ir aktoriaus Christopher Lee debiutu), kurio filmavimas vyko Prancūzijoje.
Šeštajame dešimtmetyje Jangas daugiausia dirbo su prodiuseriais Irving Allen ir Albert R. Broccoli, patarojo kompanijoje „Warwick Films“ tuo pačiu eidamas scenarijų redaktorius pareigas. Būtent ši pažintis lėmė, kad Broccoli įr jo partneriui Harry Saltzman įsigijus teises ekranizuoti Ian Fleming kūrinius, sukurti pirmąjį filmą apie agentą Džeimsą Bondą buvo patikėta būtent Jangui. Su Sean Connery jis taip pat jau buvo dirbęs prieš 5 metus, kuomet sukūrė juostą „Action of Tiger“. 1962 m. pasirodė pirmasis filmas „Daktaras Ne“, vėliau Jangas sukūrė antrąjį („Iš Rusijos su meile“ 1963 m.) ir ketvirtąjį („Kamuolinis žaibas“ 1965 m.) bondiados filmus, didžiąja dalimi prisidėdami prie serijos ir paties Connery populiarumo (1964 m. pasirodžiusią juostą „Auksapirštis“ nufilmavo Guy Hamilton, nes Jangui ir prodiuseriams nepavyko susitarti dėl užmokesčio). Kuriant „Iš Rusijos su meile“ režisierius kartu su operatoriumi vos nežuvo, jų sraigtasparniui nukritus į jūrą.
Po bondiados Jangas toliau sėkmingai kūrė filmus įvairiose Europos šalyse, iš kurių žymiausi tapo karinė drama „Trigubas kryžius“ (1966 m.) ir vesternas „Raudona saulė“ (1971 m.). Pats režisierius tvirtino, kad vėliau jam buvo siūlyta režisuoti Bondo nuotykių filmą „Tik Tavo akims“ ir oficialiai serijai nepriklausančią juostą „Niekada nesakyk niekada“, tačiau pasiūlymų jis atsisakė.
Režisierius ilgus metus draugavo su aktoriumi Laurence Olivier, su kuriuo nufilmavo dvi juostas „Inchon“ (1981 m.) ir „The Jigsaw Man“ (1982 m.). Pastaroji sukurta pagal pirmosios Jango žmonos Dorothea Bennett novelę.
Metams bėgant, režisierius kūrė mažiau sėkmingus filmus. Jis netgi nufilmavo 6 valandų dokumentinį filmą apie Libijos diktatorių Muammar al-Gaddafi, kuris buvo demonstruotas tik šioje šalyje.
Jangas mirė nuo širdies smūgio 1994 m. Kanuose, filmuodamas dokumentinę juostą.
Kainodara

Kainodara– vienas iš rinkodaros komplekso elementų, nurodantis prekės kainos nustatymo metodą, paprastai išskiriami pagrindiniai trys kainos nustatymo metodai.

Į vartotoją (paklausą) orientuota kainodara

Pirmiausia išsiaiškinama, ar prekei yra vartotojas ir kokią vertę prekė jam sudaro. Toliau vertinama, ar vartotojo (rinkos) pasirengimas mokėti atitinkamą kainą už siūlomą prekę nėra žemesnis bent jau už prekės savikainą. Jeigu sąlygos tenkinamos, prekė yra siūloma vartotojui.
Valstybės iždas

Valstybės iždas - vyriausybės įstaiga, atsakinga už vyriausybės finansų valdymą, išlaidų planų įvairioms valstybės ministerijoms (pvz., sveikatos, švietimo, gynybos) sudarymą ir vidaus įplauką bei muitų ir akcizų mokesčių rinkimo priežiūrą. Be to, iždas rengia būsimų ekonominės veiklos lygių planus ir pataria finansų ministrui dėl metinio valstybės biudžeto.

Lietuvoje

Valstybės iždas – Lietuvos Respublikos finansų ministerijos valdoma sistema, kuri apima šios ministerijos valdomą valstybės iždo bendrąją sąskaitą Lietuvos banke ir sistemas, leidžiančias įgyvendinti valstybės iždo funkcijas: kaupti valstybės iždo bendrojoje sąskaitoje valstybės piniginius išteklius ir juos išduoti, tvarkyti šių veiksmų apskaitą, atlikti kontrolę, rengti bei teikti atskaitomybę apie šiuos veiksmus, valdyti valstybės vardu prisiimtus įsipareigojimus išplatinus Lietuvos Respublikos Vyriausybės vertybinius popierius, pasirašius paskolų sutartis ir kitus įsipareigojamuosius skolos dokumentus, prognozuoti valstybės piniginių išteklių srautus, investuoti ar kitaip grąžintinai naudoti laikinai laisvus valstybės piniginius išteklius.
Griunfeldo gynyba

4. Žf3

Šiame variante taip pat žaidžiama ramiai, poziciškai. Juodieji beveik visada atsako 4...Rg7. Čia žaidžiami rusiškasis variantas 5. Vb3, Taimanovo variantas 5. Rg5. Rečiau naudojamas ir ramus 5. e3 (lėtoji sistema) bei neįprastas 5. Va4+ (Floro variantas)
Rusiškajame variante žaidžiama 5...dc 6. Vxc4 0-0 7. e4. Po šių ėjimų baltieji renkasi tarp 7...a6, 7...Rg4, 7...c6, 7...Žc6 ir 7...Ža6.
Tuo tarpu Taimanovo variante žaidžiama 5...Že4. Baltiesiems nenaudinga keistis žirgais. Nors po pasikeitimo juodųjų pėstininkai sudvigubėja, tačiau tada baltųjų pozicija tampa užspausta. Vietoj to žaidžiama 6. cd arba 6. Rh4.
Reinis Bertulis

Reinis Bertulis (latv. Reinis Bērtulis, 1937 m. gegužės 10 d. Pipiriai, Akmenės valsčius – 1994 m. vasario 19 d. Ryga) – latvių kalbininkas.

Biografija

Mokėsi Kivylių pradinė mokykloje, baigė Aucės vidurinę mokyklą. 1961 m. baigė Latvijos universitetą. 1975 m. baigė Vilniaus universiteto aspirantūrą, filologijos daktaras.
1964–1992 m. Latvijos universiteto dėstytojas, dėstė ir lietuvių kalbą, 1979–1992 m. Filologijos fakulteto dekanas; nuo 1982 m. docentas. 1992–1994 m. dėstė Greifsvaldo universitete. Pirmasis 1988 m. atkurtos Latvių ir lietuvių brolijos vadovas.
Tyrė latvių ir lietuvių leksikos semantinius santykius. Išvertė lietuvių rašytojų kūrinių.
Liepajas Metalurgs AS

Liepajas Metalurgs AS (latv. A/S Liepājas metalurgs) – Latvijos metalurgijos bendrovė, vienintelė Baltijos šalyse metalurgijos įmonė Liepojoje. Lydo plieną, gamina plienines armatūras, vinis (apie 250 rūšių), vielą, lieja įvairių gaminius iš ketaus, plieno, bronzos ir žalvario.

Istorija

1882 m. vokiečių pramonininkai D. ir A. Bekeriai su partneriais įkūrė vielos ir vinių fabriką, kuriam ruošiniai gaminiams iš pradžių buvo atvežami. 1887 m. fabrikas pradėjo perdirbti metalo laužą. Po Pirmojo pasaulinio karo fabrikas pervadintas „Šiaurės vakarų metalurgijos, mechanikos ir laivų statybos gamykla“, joje dirbo – 3000 darbuotojų. 1923 m. įmonė pradėjo lydyti ketų. 1929 m. tapo „Liepojos vielos gamykla“, po Antrojo pasaulinio karo – gamykla „Sarkanais metalurgs“. 1955 m. pradėjo gaminti skardines čerpes, 1956 m. – cinkuotą skardą, 1960 m. – valcuotuosius gaminius. 1991 m. tapo akcine bendrove. 2007 m. apyvarta 221,5 mln. latų, dirbo 2650 darbuotojų.
Noliškio dvaras

Istorija

Vietovė pirmą kartą paminėta kryžiuočių ordino dokumentuose. 1298 m. valdė kunigaikščiai Giedraičiai. 1375 m. vasario 5 d. Livonijos magistras su didele kariuomene nusiaubė Tauragnus, Uteną, Noliškį, Balninkus, Giedraičius ir kitas apylinkių vietoves.
1774 m. Noliškio ir Dičiūnų dvaruose, valdomuose Pranciškaus Morikonio (lenk. Franciszek Morykoni), buvo 57 kiemai.
Vėliau dvaras priskirtas prie Utenos rakto ir kartais vadinamas Strutinskių dvaru.
1807 m. čia buvo koplyčia.
1849 m. dvaras buvo atiduotas Kučinskiui, kuris 1850 m. testamentu dvarą užrašė Antanui Hopei (lenk. Antoniemu Hoppen).
1850 m. dvare gimė Silvijus Lukoševičius, vėliau profesorius gyvenęs ir dirbęs Sankt Peterburge, neobizantiniu stilium suprojektavavęs 1882–1884 m. Utenoje ant senosios sudegusios bažnyčios statytą naująją.
1853 m. sąrašuose įvardinti 15 gyventojų: Katerina Broniškienė ir penki Silvijaus Lukaševičiaus mažamečiai vaikai. Ūkvedys – Leopoldas Buterlevičius. Jis 1854 m. dvarą pardavė Konstantinui Mingelevičiui. 1869 m. dvare gyveno Adomas, Mikalojus ir Stanislovas Mingelevičiai su šeimomis. Jiems dvaras atiteko 1863 m., kai Konstantino turtas paskirstytas palikuonims. Šie 1879 m. apie 440 ha žemės pardavė valstiečiams.
1879 m. apie 70 ha žemės ir 40 ha miško nupirko Katinų šeima. Ši vietovė buvo vadinama Ampolio viensėdžiu, kartais palivarku.
1889 m. 136 dešimtines žemės valdė Stanislovas Mingelevičius (Markovičius). Tuo metu dvaro centrą nupirko Stanislovas Žulys (72 dešimtines) su giminaičiu Justinu Žilėnu (68 dešintines).
1886, 1897 m. Utenos parapijos sąrašuose įrašyti Stanislovas Žulys su žmona Grasilda ir vaikais: Kazimieru, Teofiliu, Tekle. Taip pat Justinas Žilėnas su žmona Marcele ir vaikais: Juozapu, Vladislovu, Emilija, Adele.
1897 m. dvare gyveno 7 šeimos (40 gyventojų).

Dvaras tarpukariu

Dvaro savininkas 1927 m. naujajai Spitrėnų Švč. Mergelės Marijos, Taikos Karalienės, bažnyčiai dovanojo 8 ha žemės.
Kazimieras Žulys 1930 m. vedė Eleną Gineitytę (g. 1902 m.), kuri 1914 m. buvo baigusi Voronežo lietuvių gimnaziją, vėliau ir aukštuosius mokslus Belgijoje, kur studijavo dekoratyvinę agronomiją, sodų apželdinimą, gėlynų tvarkymą ir kt.
Žulių pastangomis tarpukariu dvaras labai sumodernėjo – buvo du gyvenamieji namai, trys tvartai, du klojimai, svirnas ir dar du pastatai. Pagrindinis rūmas buvo dengtas raudonomis ir baltomis čerpėmis. Šiuo savo stogu Noliškis mirguliuodavo iš tolo. Dvare buvo motorinis malūnas, gerai įrengta pieninė su pieno separatoriumi, ledainė. Pieno gaminiai pasiekdavo net Kauną, kur Kazimieras Žulys turėjo kelias pieno produktų krautuves. Bekonus eksportuodavo į Angliją. Ūkyje turėta nemažai žemės ūkio technikos. Apie 1937 m. kilusio gaisro metu sudegė tvartai ir dauguma gyvulių, tačiau per porą metų viskas buvo atstatyta.
Dvaras buvo ir savotiškas apylinkių kultūros centras, jaunimas rinkdavosi į dvare organizuojamas gegužines.
1941 m. Žulių šeima buvo ištremta į Sibirą. Kazimieras buvo atskirtas nuo šeimos ir išvežtas į Krasnojarsko kraštą, Rešiotų („Revuči“) lagerį, kur 1943 m. mirė. Elena Žulienė su trimis dukromis ištremta į Altajaus kraštą.
Marcijonas Bogdanas Oginskis

Giminė ir dvarai

Bajoras, kilęs iš būsimųjų Lietuvos kunigaikščių Oginskių giminės. Vienas iš pirmųjų žinomų didikų Oginskių. Tėvas Jonas Oginskis.
Vaikai Dimitrijus Oginskis, Aleksandras Oginskis (1590–1653 m.), Jonas Oginskis (1592–1640 m.), Samuelis Levas Oginskis (1595–1657 m.), Barbora Šemetienė, Darata Oginskaitė, Apolonija Zenovičienė, Ana Oginskaitė.
1570 m. Kruonio dvaras tapo M. B. Oginskio nuosavybe. 1579 m. paveldėjo Karmėlavos, 1582 m. – Kairiškių ir 1586 m. – Darsūniškio seniūnijas. Už nuopelnus gavo teisę valdyti Uogintų ir Vievio dvarus, o iki 1600 m. jo nuosavybei jau buvo perėję ir Vievio, Mūro Strėvininkų, Uogintų dvarai. Šias Oginskių caro valdas valdžia konfiskavo po 1831 m. sukilimo.

Biografija

LDK kariuomenės pulkininkas, 1580 m. Stepono Batoro paskirtas Trakų pakamore. Dalyvavo žygiuose kovojant su Maskva, kazokais bei Švedija.
Ačioliai

Istorija

Manoma, kad ačiolių protėviai prieš 300–400 metų atsikėlė iš Pietų Sudano teritorijų, ir čia įsitvirtindami daug kovojo su pietiniais kaimynais langais. Jie priklauso luo etnolingvistinei grupei. Skirtingai nei gandai ar ankoliai pietuose, ačioliai niekuomet nesukūrė vieningos valstybės, o XVII–XIX a. gyveno susiskaidę į smulkius gentinius junginius, vadovaujamus vadų rwot.
XIX a. pabaigoje ačiolių žemes nominaliai valdė Egipto chedivatas, ir jos buvo prijungtos prie Ekvatorijos provincijos. 1920–1962 m. ačiolių žemės priklausė Britų valdomam Ugandos protektoriatui. Skirtingai nei pietinėje Ugandos dalyje, britai neskatino politinio ar ekonominio vystymo ačiolių krašte. Ačioliai buvo naudojami kaip darbo jėga ir sudarė didelę dalį Ugandos armijos. Tai nulėmė, kad po Ugandos nepriklausomybės jie įgijo didelę karinę galią šalyje, ir dalyvavo vyriausybiniuose perversmuose. Vienas žymiausių buvo Tito Okelo perversmas 1985 m.
Iki šiol veikia separatistiniai ačiolių judėjimai prieš centrinę Ugandos valdžią (Alice Auma Šventosios dvasios judėjimas).

Kultūra

Kiekvienas kaimas susideda iš kelių patrilinijinių giminių. Vienas didelis ar keli mažesni kaimai iš tradicinės giminės renka vadą. Verčiasi gyvulininkyste (avių, galvijų auginimu) ir žemdirbyste (auginami kukurūzai, sorgas, pupos, žemės riešutai). Prekiauja tabaku, medžioja ir žvejoja.
Nors dauguma ačiolių priėmę krikščionybę ar islamą, senieji tikėjimai tebėra gajūs. Turi išvystytą literatūrinę tradiciją (Okot p’Bitek epinė poema „Lavino daina“).
Astenija

Astenija (gr. astheneia – bejėgiškumas) – liguista būsena, pasireiškianti greitu fiziniu ir psichiniu nuovargiu, padidėjusiu jautrumu, dėmesio nepastovumu. Ligoniui skauda ir svaigsta galva; jis neištveria ilgos fizinės ir psichinės įtampos, ryškios šviesos, stiprių garsų, aštrių kvapų. Esant sunkiai astenijai ligonis būna pasyvus, apatiškas. Dažniausiai astenija atsiranda dėl infekcinių, sunkių užsitęsusių vidaus ir kitų ligų, intoksikacijų, traumų. Ji taip pat gali būti psichinių ir somatinių ligų pradžia. Neurastenija – ne tik astenija, kilusi dėl nervinio pervargimo, sunkių konfliktų ir pergyvenimų. Tai jau neurozė, kylanti dėl vidinio konflikto. Neurastenijos vidinis konfliktas kyla tarp " reikia" ( perdėtos ambicijos) ir "negaliu" ( saikingos galimybės), kai nesėkmės atveju žmogus nesugeba atsitraukti , o atkakliai eina į savo tikslą kaktomuša. Jis negali numoti ranka ir racionalizuoti (" mat jį šunys, tą tikslą !), o tiesiog bėga nuo galimos nepagarbos sau jausmo . Neurastenija- tarsi būdas " pabėgti į ligą ", išsaugant savigarbą :" aš ne todėl mečiau verslą, kad nesugebu prekiauti, o todėl, kad susirgau". Pasakėčioje apie lapę ir ant olos augančias vynuoges lapė negali pasiekti vynuogių ir pasako : " vis vien jos dar žalios !" , o tuomet pasišalina, t. y. panaudoją psichologinę gynybą- racionalizaciją. Lapė neurastenikė vis vien bandytų atkakliai užlipti link vynuogių, kol nenuslystų, nesusitrenktų ir nebūtų nugabenta į ligoninę. Tuomet ji sakytų : " aš nepasiekiau ne dėl to , kad pasidaviau, o dėl to, kad mane ištiko trauma".
Vaikų neurastenija pasireiškia galvos ir raumenų skausmais, pilvo skausmais , pykinimu ir vėmimu prieš pamokas, viduriavimais, naktinėmis baimėmis, nuolatiniu sudirgimu ir nuovargiu, išsiblaškymu. Neretai taip atsitinka vaikui pirmūnui perėjus iš įprastos mokyklos į prestižinę, tarkime, licėjų. Neurastenijos rizika aukšta šeimose, kur tėvų reikalavimai nelankstūs ir pralaimėti vaikui neleidžiama : " daryk per " negaliu" !
Ši liga gydoma racionalia bei paradoksine psichoterapija ( "stenkis dar labiau "), o papildomai - relaksacija, hipnoze, organizmą stiprinančiais ir raminančiais vaistais; taip pat didelę reikšmę turi filosofija, padedanti nureikšminti pasiekimus. Ženklas, kad simptomai gali išnykti visiems laikams - savo ribotumų priėmimas, nors tradiciškai rekomenduojami taisyklingas darbo ir poilsio režimas, pasivaikščiojimai gryname ore, reguliarus ir geras maitinimasis.
Marinos Mižigurskajos privati gimnazija

Istorija

Marinos Mižigurskajos bendrojo lavinimo mokykla yra pirmoji Lietuvoje privati mokykla, kuri buvo įsteigta 1993 m. 2000 m. mokykla tapo Marinos Mižigurskajos privačia mokykla, o 2013 m. tapo Marinos Mižigurskajos privačia gimnazija.
NK Domžale

Istorija

Klubo ištakos siekia 1921 m.
Ingušija

Istorija

1934 m. drauge su Čečėnija įėjo į Čečėnijos-Ingušijos autonominę sritį, nuo 1936 m. – autonominę respubliką. 1991 m. Čečėnija ir Ingušija atskirtos.

Geografija

Ingušija išsidėsčiusi Kaukazo kalnuose. Aukštis iki 4451 m (Šano kalnas). Didžiausios upės – Terekas, Sunža, Asa.
Klimatas vidutinių platumų, kontinentinis. Vidutinė sausio mėnesio temperatūra -3 -10 °C, liepos vidutinė temperatūra +21 °C. Vidutinis metinis kritulių kiekis 450–650 mm.
Ebru

Ebru (iš pers. ابرى = abrî – „debesuotas popierius“) – dažų liejimo ant vandens paviršiaus technika; jos būdu sukurtas paveikslas vėliau gali būti perkeltas ant popieriaus lapo.
Į negilų ir platų indą pripilama vandens. Tada atsargiai ant jo paviršiaus užlašinami dažai, o rašaliniu teptuku sukuriami norimi raštai. Sukūrus piešinį, ant jo dedamas vaši popieriaus lapas, ir piešinys nuo vandens prilimpa prie lapo. Reikiamam klampumui gauti nuo seno naudoti įvairūs organiniai stabilizatoriai, tačiau dabar populiariausias yra Chondrus crispus dumblio ekstraktas. Į pigmentinius dažus yra maišoma jaučio tulžies.
Ebru technologija yra kildinama iš Kinijos ir Japonijos. Šaltiniuose „piešimas ant vandens“, „plaukiojantis rašalas“ minimi nuo IX-X a. Nuo XV a. ebru pradėta naudoti Vidurinėje Azijoje (tačiau nėra žinoma, ar ši technologija ten buvo atrasta, ar pateko iš Kinijos). Šis menas suklestėjo Sefevidų Persijoje, Mogolų Indijoje ir Osmanų imperijoje. Vėliau per Osmanus ebru technologija pateko į Europą (kur vadinta „turkiška marmuro imitacija“).
Ebru seniau buvo naudota ne tik kaip meno kūrybos priemonė, bet ir kaip stilizuotų kūrinių (pvz., Korano) rašymo būdas.
Anakonda 2: kruvinosios orchidėjos beieškant

Siužetas

Farmacininkų grupė, gavusi įrodymų, kad „kruvinosios orchidėjos“ žiedai stabdo ląstelių senėjimą ir yra lyg jaunystės eleksyras, leidžiasi į ekspediciją Borneo salon. Ši gėlė labai reta, auga tik viename džiunglių regione, ir žydi kartą per 7 metus. Per liūčių laikotarpį keliautojus plukdyti sutinka tik kapitonas Bilas. Džekas jam pažada sumokėti papildomą sumą, jei jis keliausiąs greitesniu, bet nesaugiu maršrutu. Laivas nukrenta nuo krioklio, todėl ekspedicijos dalyviai priversti keliauti pėsčiomis. Čia jie susiduria su milžiniškomis anakondomis. Viena jų pražudo ir kapitoną Livingstoną, kuris turėjęs išgelbėti sudužusią ekspediciją. Žmonės pasiekia apleistą galvų medžiotojų kaimą ir ima statytis plaustą. Tačiau Džekas nelinkęs pasiduoti ir siekia pririnkti orchidėjų, nors visi kiti tam priešinasi. Tuomet jis pagrobia plaustą ir išplaukia pats vienas rinkti gėlių. Likę ekspedicijos nariai milžiniškų gyvačių pilnomis džiunglėmis priversti keliauti, kad atgautų plaustą. Tačiau ten Džekas, grasindamas ginklu juos verčia rinkti gėles, augančias virš anakondų irštvos. Džeką sugelia nuodingas voras ir jis praryjamas gyvatės, o vėliau visą ežerą su gyvatėmis užverčia nuošliauža.

Filmavimas

Filmas filmuotas Fidžyje (Navua upė, Viti Levu), Naujojoje Zelandijoje, JAV (Oklahoma Sityje).
Lietuvos civilinė teisė

Lietuvos civilinė teisė - Lietuvos privatinės teisės, Lietuvos teisės sistemos dalis; nacionalinė civilinė teisė.

Teisės šaltiniai

Pagrindinis teisės šaltinis - LR civilinis kodeksas.
Papildomi teisės šaltiniai - Lietuvos civilinės teisės mokslas, doktrina (pvz., LR civilinio kodekso komentaras) ir kt.
Kiti šaltiniai - bendrieji Lietuvos teisės šaltiniai (pvz., LR Konstitucija).
Simptomas

Simptomas - vienas atskiras medicininis kūno morfologinis, fiziologinis ar psichologinis požymis (ženklas) rodantis organizmo sutrikimą, patologinę būseną, ar ligą. Tai gali būti vienas konkretus ligonio skundas kažkuo savo organizme.
Simptomų pavyzdžiai yra galvos skausmas, išbėrimas, pykinimas, galvos svaigimas ir kr.
Kai kuriuos simptomus gali sukelti labai daug skirtingų susirgimų (pvz., svaigulį), tuo tarpu kitus simptomus gali sukelti tik kelios ligos (pvz., apakimą kairiojoje matymo lauko pusėje).
Kartais, kai simptomo priežastis nežinoma ir nepavyksta išsiaiškinti jį sukeliančio susirgimo, pats sindromas neretai pavadinamas idiopatiniu sindromu ir išskiriamas kaip atskiras susirgimas, kuris gali būti vadinamas, pvz., „idiopatiniu galvos skausmu“.
Neretai kelis simptomai labai dažnai sutinkami kartu, tuomet toks simptomų kompleksas vadinamas simptomų kompleksu arba sindromu. Pvz., gripišką sindromą, būdingą kai kurioms infekcinėms ligoms, sudaro galvos skausmas, raumenų skausmas, padidėjusi temperatūra.
Jadvyga Kardelytė

Jadvyga Kardelytė (g. 1929 m. vasario 17 d. Linkmenyse) – Lietuvos kalbininkė, humanitarinių mokslų daktarė.

Biografija

1953 m. baigė Vilniaus universitetą. 1961 m. filologijos mokslų kandidatė.
1956–1962 m. ir 1975–1994 m. Vilniaus universiteto dėstytoja. 1962–1975 m. dirbo leidykloje „Mintis“, 1975–1990 m. leidykloje „Mokslas“. Tyrinėja tarmes. Išvertė grožinės literatūros kūrinių.
Rimas Antanas Ručys

Biografija

1973 m. baigė Balbieriškio vidurinę mokyklą. 1973–1978 m. studijavo Lietuvos kūno kultūros institute, fizinio auklėjimo dėstytojas.
1978–1981 m. Savanoriškos sporto draugijos „Nemunas“ dziudo imtynių treneris. 1981 m. SSD „Nemunas“ Prienų rajono tarybos pirmininkas. 1987 m., sujungus sporto draugijas, išrinktas Prienų rajono SSD „Žalgiris“ tarybos pirmininku, šias pareigas ėjo iki 1996 m. 1994–1998 m. krepšinio klubo Prienų „Taupomasis bankas“ prezidentas. 1995–2008 m. UAB „Ručenta“ direktorius. 2008 m. LR Seimo nario Valentino Mazuronio padėjėjas-sekretorius.
2003–2007 m. Prienų rajono savivaldybės tarybos ir 2007–2008 m. Kauno miesto savivaldybės tarybos narys. 2008–2012 m. ir 2014–2016 m. LR Seimo narys. 
Nuo 2002 m. partijos Tvarka ir teisingumas (liberalai demokratai) narys, partijos valdybos narys, Kauno miesto koordinatorius.
Sutuoktinė Aušra, advokatė, vaikai Dovilė ir Deimantė.